钦定古今图书集成/历象汇编/岁功典/第096卷 > 《书经》 > 春官
## 钦定古今图书集成/历象汇编/岁功典/第096卷 > 《书经》 > 春官

太史正岁年。

〈订义〉贾氏曰：“中数曰岁，朔数曰年。一年之内有二十四气：正月立春节，雨水中，至十二月小寒节，大寒中，皆节气在前，中气在后。节气一名朔气，中数一名中气。节气有入前月法，中气无入前月法。中气匝则为岁，朔气匝则为年。假令十二月中气在晦，则闰十二月十六日得后正月立春节，此即朔数曰年。至后年正月”一日得雨水中此中气匝，此是中数，曰岁中。朔大小不齐。不置闰，则中气入后月，须置闰以补之。正之以闰，若今时作历矣。